
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 36
                                                           din 28 februarie 2018
privind modificarea și prelungirea unui contract de închiriere  

Consiliul Local al Municipiului Sighişoara, întrunit în ședință ordinară,


               
Luând act de proiectul de hotărâre și referatul de aprobare al Primarului municipiului, în calitate de iniţiator, înregistrat cu nr. 3.740/09.02.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea formulată de domnul Costea Voicu, înregistrată la Municipiul Sighişoara sub nr. 3.579/08.02.2018, cu referire la prelungirea contractului de închiriere nr. 168/2008, aşa cum a fost modificat şi completat prin actul adiţional nr. 1/2013, având ca obiect bunul situat în Municipiul Sighişoara, str. Crizantemelor, nr. 12, în suprafaţă de 8,00 mp., cu destinația de teren ocupat de construcția – scări de acces la apartamentul nr. 2, a cărui termen va expira la data de 28.02.2018;

Având în vedere întabularea în C.F. nr. 50955 – C1 – U6 Sighișoara (nr. C.F. vechi 9471/II), sub nr. top. 3485/58/II, a dreptului de proprietate asupra apartamentului nr. 2 – cabinet stomatologic, compus din 3 camere și dependințe, în suprafață de 65 mp., în cotă parte de 1/1, doar pe numele domnului Costea Voicu, în urma partajului efectuat, fapt pentru care, se impune modificarea contractului de închiriere, în sensul eliminării din contract a uneia din părțile contractante, având calitatea de chiriaș, respectiv, a doamnei Costea Denisa;

Având în vedere clauza din contractul de închiriere, a cărui termen va expira la data de 28.02.2018, care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere că, în urma modificării și prelungirii contractului de închiriere, nu sunt afectate planurile de sistematizare şi că bunul închiriat nu face obiectul Legii nr. 10/2001, republicată, cu modificările şi completările  ulterioare şi al Legii nr. 247/2005;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că, prin modificarea și ulterior prelungirea contractului de închiriere se aduc venituri suplimentare la bugetul local;

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 3.739/09.02.2018, prin care se propune modificarea și prelungirea unui contract de închiriere, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
            În temeiul art. 36 (2) lit. „c”, (5) lit. „a” şi „b”, (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

             H O T Ă R Ă Ş T E:

Art. 1. (1) Se aprobă modificarea contractului de închiriere nr. 168/2008, aşa cum a fost modificat şi completat prin actul adiţional nr. 1/2013, având ca obiect bunul situat în Municipiul Sighişoara, str. Crizantemelor nr. 12, în suprafaţă de 8,00 mp., cu destinația de teren ocupat de construcția – scări de acces la apartamentul nr. 2, în sensul eliminării din contract a uneia din părțile contractante, având calitatea de chiriaș, respectiv, a doamnei Costea Denisa, ținând cont de întabularea în C.F. nr. 50955 – C1 – U6 Sighișoara (nr. C.F. vechi 9471/II), sub nr. top. 3485/58/II, a dreptului de proprietate asupra apartamentului nr. 2 – cabinet stomatologic, compus din 3 camere și dependințe, în suprafață de 65 mp., în cotă parte de 1/1, doar pe numele domnului Costea Voicu, în urma partajului efectuat. 

(2) Modificarea contractului de închiriere se va face prin act adițional.

(3) Restul clauzelor contractuale din contractul de închiriere nr. 168/2008, aşa cum a fost modificat şi completat prin actul adiţional nr. 1/2013, își mențin valabilitatea între Municipiul Sighișoara și domnul Costea Voicu.
Art. 2. (1) Se aprobă prelungirea, începând cu data de 01.03.2018, a contractului de închiriere nr. 168/2008, aşa cum a fost modificat şi completat prin actul adiţional nr. 1/2013, având ca obiect bunul situat în Municipiul Sighişoara, str. Crizantemelor, nr. 12, în suprafaţă de 8,00 mp., cu destinația de teren ocupat de construcția – scări de acces la apartamentul nr. 2 – cabinet stomatologic, a cărui termen va expira la data de 28.02.2018.

(2) Chiria este cea stabilită prin contractul de închiriere şi va fi indexată cu indicele de inflaţie anual.

(3) Perioada pentru care se aprobă prelungirea contractului de închiriere este de 5 (cinci) ani.

(4) Prelungirea contractului de închiriere se va face prin act adițional.
Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare - Direcţia Economică şi Biroul Juridic din cadrul Municipiului Sighişoara.
Art. 4.  Prin grija d-nei Anca Bizo, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Toth Tivadar         
                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Arhitectul Șef;
  2 ex. Direcţia Administrarea Patrimoniului;

  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic;
  1 ex. doamna Costea Denisa;

  1 ex. domnul Costea Voicu.
13 ex. 

B.A.
